《次对稼隐病后见寄》
宋代·方一夔

自怜数米续晨炊，饥火空时万想虚。富贵由来如梦鹿，江湖是处可羹鱼。

风轮岁月催人老，水镜襟怀与世殊。书信柴胡俱不到，空惭多病马相如。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。